VýroČná   správa

bytového   družstva
Spišská   Nová   Ves

za  rok  2013

MÁJ  2014

Obsah:								      	strana

1.	Profil Bytového družstva Spišská Nová Ves	3

2.	Orgány Bytového družstva Spišská Nová Ves	4

3.	Činnosť Bytového družstva Spišská Nová Ves v roku 2013	6

4.	Výsledky hospodárenia Bytového družstva Spišská Nová Ves za rok 2013	7

5.	Ročná účtovná závierka 	8

6.	Návrh na rozdelenie zisku za rok 2013 	11

1.	Profil Bytového družstva Spišská Nová Ves

Obchodné meno: Bytové družstvo Spišská Nová Ves („ďalej len BD SNV“)
Sídlo: Kamenárska 5, 052 01 Spišská Nová Ves
IČO: 00174505
Dátum vzniku: 13.5.1963
Právna forma: Družstvo
Predmet činnosti:  
•	organizovanie prípravy a realizácie výstavby, prevádzka bytových objektov a objektov  s nebytovými priestormi a zabezpečenie plnení poskytovaných užívaním bytu a nebytového priestoru
Družstvo najmä:
•	stavia, prípadne zabezpečuje výstavbu bytov v družstevných domoch, rodinných domov, ako aj výstavbu nebytových priestorov, ktoré prenajíma svojim členom,
•	stavia, prípadne zabezpečuje výstavbu bytov, rodinných domov a nebytových priestorov do vlastníctva iných subjektov,
•	prideľuje družstevné byty vrátane bytov v rodinných domoch a nebytové priestory do nájmu svojim členom,
•	vykonáva, prípadne zabezpečuje údržbu, opravy, rekonštrukciu  a modernizáciu nájomných bytových a nebytových priestorov,
•	vykonáva, prípadne zabezpečuje údržbu a opravy bytových domov s bytmi a nebytovými priestormi vo vlastníctve občanov za úplatu,
•	poskytuje, prípadne zabezpečuje plnenie poskytované s užívaním bytov a nebytových priestorov v nájme a vo vlastníctve občanov,
•	družstvo vykonáva investorsko-inžiniersku činnosť, obchodnú činnosť, nákup a predaj materiálu pre údržbu, opravy a modernizáciu bytového fondu, autodopravu pre občanov a iné organizácie, služby verejného stravovania a ostatnú činnosť podľa rozhodnutia predstavenstva družstva,
•	montáž, opravy meracej a regulačnej techniky,
•	vodoinštalačná činnosť,
•	maliarske a natieračské práce,
•	montáž, opravy a rekonštrukcie, vykonávanie revízií vyhradených zdvíhacích zariadení, výťahov,
•	revízia elektrických zariadení,
•	nákup a predaj potravín, lahôdok, zeleniny, tabaku, materiálu - náterové hmoty, lepidla podlahoviny, trubky z plastov a kovu, inštalačný materiál, elektromateriál, sklo, zdravotná keramika,
•	správa nehnuteľnosti na základe kontraktu,
•	výroba kľúčov,
•	montáž plastových výrobkov,
•	kopírovacie práce,
•	sklenárske práce,
•	činnosť stavebného dozoru – pozemné stavby,
•	podlahárstvo,
•	kúrenárstvo,
•	zámočníctvo,
•	podnikanie v oblasti nakladania s nebezpečným odpadom,
•	S odborné prehliadky a odborné skúšky vyhradených technických zariadení elektrických,

•	O oprava vyhradených technických zariadení elektrických v rozsahu: 
- OU oprava a údržba,
      - R rekonštrukcia, 
      - M montáž do funkčného celku na mieste budúcej prevádzky,
•	v rozsahu: 
- E2 technické zariadenia elektrické s napätím do 1000 V  vrátane bleskozvodov,
•	triedy objektov: 
- A objekty bez nebezpečenstva výbuchu,
•	správa bytového a nebytového fondu a jeho údržba v rozsahu upratovacie služby,
•	administratívne služby,
•	vedenie účtovníctva,
•	čistiace a upratovacie služby,
•	reklamné a marketingové služby,
•	opravy, plnenie a revízie hasiacich prístrojov,
•	oprava a kontrola požiarnych vodovodov,
•	oprava a kontrola požiarnych hydrantov,
•	montáž pomerových rozdeľovačov nákladov vykurovania,
•	skladovanie,
•	nepravidelná osobná cestná doprava vykonávaná cestnými osobnými vozidlami, ktoré majú okrem miesta pre vodiča najviac 8 miest na sedenie,
•	nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla,
•	dokončovacie stavebné práce pri realizácii exteriérov a interiérov,
•	uskutočňovanie stavieb a ich zmien,
•	prípravné práce k realizácii stavby,
•	podnikanie v oblasti nakladania s iným ako nebezpečným odpadom,
•	diagnostika kanalizačných potrubí,
•	čistenie kanalizačných systémov.

Zapisované základné imanie: 1 660,00 EUR
Základný členský vklad:                6,64 EUR

2.	Orgány Bytového družstva  Spišská Nová Ves

Funkčné obdobie orgánov družstva je 5 rokov. 

2.1 Zhromaždenie delegátov BD SNV

Zhromaždenie delegátov BD SNV („ďalej len ZD BD SNV“) je najvyšším orgánom družstva, kde uplatňujú členovia svoje právo riadiť záležitosti družstva a kontrolujú činnosť družstva a jeho orgánov. ZD BD SNV plní v plnom rozsahu pôsobnosť členskej schôdze.
Schôdzu ZD BD SNV zvoláva Predstavenstvo BD SNV podľa potreby, najmenej raz 
do roka.

ZD BD SNV rozhoduje o základných otázkach koncepcie rozvoja družstva, schvaľuje ročnú účtovnú závierku a rozhoduje o tom, ako sa naloží so ziskom alebo uhradí prípadná strata.

2.2 Predstavenstvo BD SNV

Predstavenstvo Bytového družstva Spišská Nová Ves („ďalej len P – BD SNV“) je štatutárnym orgánom družstva. Riadi činnosť družstva a rozhoduje o všetkých záležitostiach družstva, pokiaľ nie sú zákonom, Stanovami BD SNV a rozhodnutím ZD BD SNV vyhradené inému orgánu družstva. Za svoju činnosť sa zodpovedá ZD BD SNV. Schádza sa podľa potreby, spravidla raz za mesiac, pracuje podľa schváleného plánu. 

      Predstavenstvo BD SNV má 9 členov. Predstavenstvo BD SNV zvolalo na deň 13.6.2013 zasadnutie ZD BD SNV, na ktorom došlo aj k voľbám do orgánov BD SNV, t.j. do Predstavenstva aj do Kontrolnej komisie BD SNV.

Členovia Predstavenstva BD SNV do  zasadnutia ZD SNV dňa 13.6.2013 :
                                                 Anna Kostelniková               -         predseda
                                                 Mária Peklanská                   -         1. podpredseda 
                                                 Juraj Karpinský                     -         2. podpredseda  
                                                 Mgr. Soňa Bobková              -         člen
  Ing. Marek Konársky            -         člen
                                                 František Stanko                   -         člen
  Ing. Zuzana Krajňáková       -         člen 
  Denisa Dolníková                 -         člen
  Miloslav Masaryk                 -         člen

Členovia Predstavenstva BD SNV zvolení na ZD SNV dňa 13.6.2013 :
                                                 Anna Kostelniková               -         predseda
                                                 Mária Peklanská                   -         1. podpredseda 
                                                 Juraj Karpinský                     -         2. podpredseda  
                                                 Mgr. Soňa Bobková              -         člen
  Ing. Marek Konársky            -         člen
                                                 Janka Plencner                      -         člen
  Ing. Zuzana Krajňáková       -         člen 
  Denisa Dolníková                 -         člen
  Eva Liptáková                       -         člen

      Rokovanie P – BD SNV zvoláva, organizuje a riadi predseda P – BD SNV, v jeho neprítomnosti poverený podpredseda P – BD SNV.  
Predseda  P – BD SNV sa  za výkon funkcie zodpovedá P – BD SNV.

2.3 Kontrolná komisia BD SNV

	Kontrolná komisia BD SNV („ďalej len KK-BD SNV“) je oprávnená kontrolovať všetku činnosť družstva a prerokovávať sťažnosti jeho členov. Zodpovedá sa iba ZD BD SNV a je nezávislá od ostatných orgánov družstva.
	KK-BD SNV sa vyjadruje k ročnej závierke a k návrhu na rozdelenie zisku a úhrade straty družstva.
           KK-BD SNV má 5 členov.
Členovia Kontrolnej komisie BD SNV do zasadnutia  ZD SNV dňa 13.6.2013:	                                                             
	Klaudia Fifíková 	-	predseda
	Ing. Slavomíra Nuberová 	-	podpredseda
	Ing. Peter Slebodník 	-	člen
	Ing. Eduard Muncner	-	člen
	Mária Nováčková	-	člen
Členovia Kontrolnej komisie BD SNV zvolení na ZD SNV dňa 13.6.2013:	                                                             
	Klaudia Fifíková  	-	predseda
	Ing. Slavomíra Nuberová	-	podpredseda
	Ing. Peter Slebodník 	-	člen
	Ing. Renáta Rešovská 	-	člen
	Mgr. Jana Bobková 	-	člen

2.4 Samospráva

Členská samospráva je orgánom družstva a tvoria ju členovia družstva bytového domu alebo súboru bytových domov. Členská schôdza samosprávy, ktorú zvoláva predseda členskej samosprávy, prerokováva záležitosti v okruhu pôsobnosti samosprávy a oboznamuje členov  s činnosťou a celkovým stavom družstva. 

2.5 Riadenie bežnej činnosti družstva

      Bežnú činnosť družstva organizuje a riadi riaditeľ, vymenovaný a odvolávaný P – BD SNV. Riaditeľ družstva v postavení vedúceho organizácie plní povinnosti vedúceho zamestnanca podľa pracovno-právnych predpisov v súlade so Zákonníkom práce.
Riaditeľ je oprávnený konať vo všetkých veciach družstva, okrem záležitostí vyhradených v súlade s príslušnými právnymi predpismi ZD BD SNV a P – BD SNV.

2.6 Konanie

Za predstavenstvo koná navonok predseda, v jeho neprítomnosti 1. podpredseda. 
Právne úkony predstavenstva, pre ktoré je predpísaná písomná forma, podpisuje za družstvo predseda predstavenstva a 1.podpredseda, v neprítomnosti jedného z nich 2. podpredseda, resp. ďalší člen predstavenstva.
Riaditeľ družstva je oprávnený robiť menom družstva všetky úkony súvisiace s organizovaním a riadením bežnej činnosti družstva v súlade so schváleným Organizačným poriadkom BD SNV  a Stanovami BD SNV.

Vedenie BD SNV:  	Riaditeľ: 	Ing. Vladimír Filinský 
                    	Námestník: 	Ing. Otília Muchová
                                     	Právnik: 	JUDr. Paulína Svobodová

3.  Činnosť Bytového družstva Spišská Nová Ves v roku 2013

BD SNV v r. 2013 zabezpečovalo výkon správy a údržbu pre 7 739 bytov, z toho 883 bytov vo vlastníctve BD SNV (nájomné byty), 6 856 bytov v osobnom vlastníctve. BD SNV v roku 2013 získalo do správy v Spišskej Novej Vsi,  Krompachoch, Nálepkove a Harichovciach spolu 594 bytov. 
Práca správy BD SNV v roku 2013 pokračovala v súlade so zákonom Národnej rady Slovenskej republiky č. 182/1993 Z. z. o vlastníctve bytov a nebytových priestorov v platnom znení.
V rámci výkonu správy boli zabezpečované  dodávky jednotlivých druhov energií a s tým súvisiace činnosti (spracovanie platobných výmerov, vyúčtovanie, zmluvné vzťahy s dodávateľmi).
	BD SNV pre svoj bytový fond vykonáva aj údržbu a opravy, a to jednak vlastným údržbárskym strediskom („ďalej len ÚS“), v prípade nedostatočných kapacít dodávateľsky. Vzhľadom na starnúci bytový fond údržba BD SNV bola zameraná na rekonštrukcie rozvodov studenej vody, TÚV, výmeny rozvodov kanalizácie, rekonštrukcie dorozumievacích zariadení a pod. Pokračovalo sa v prácach pri zabezpečovaní úradných skúšok zdvíhacích vyhradených technických zariadení.
	Opravy bytového fondu boli vykonávané v profesiách:
-	ústredné kúrenie; sanita; nakladanie s nebezpečným odpadom; elektro opravy; opravy zdvíhacích zariadení;  maliarske práce; kovovýroba a zámočnícke práce; výroba striešok nad vchody; slaboprúd – oprava zvončekov, domáca dorozumievacia technika; montáž  senzorov.

	V oblasti obnovy bytových domov BD SNV zabezpečovalo činnosti ako v stavebnej oblasti, tak aj v oblasti modernizácie vyhradených technických zariadení a taktiež vykonávalo  inžiniersku činnosť v  bytových domoch.   

	V roku 2013 BD SNV fakturovalo za vykonané služby a práce podľa cenníkov. Práce, ktoré nie sú ohodnotené  cenníkovými položkami, boli účtované v hodinovej zúčtovacej sadzbe vo výške 10,00 € bez DPH.

		BD SNV vykonávalo ďalšiu podnikateľskú činnosť, ktorá pozostáva hlavne z prenájmu priestorov BD SNV a spoločných priestorov bytových domov. ÚS BD SNV v rámci podnikateľskej činnosti ponúka služby súkromným subjektom v profesiách voda – ÚK, (montáž bytových vodomerov, rekonštrukcia kanalizačných sietí) ako aj drobnú údržbársku činnosť.

	Predstavenstvo BD SNV a vedenie BD SNV v priebehu roka aktívne spolupracovalo so zástupcami vlastníkov 245 bytových domov, s ktorými riešilo aktuálne problémy spojené s výkonom správy a údržby bytového fondu. 

4.	Výsledky hospodárenia Bytového družstva Spišská Nová Ves
v roku 2013

BD SNV zabezpečuje svoje hospodárenie v súlade so zákonom o účtovníctve, v zmysle Stanov BD SNV a zmlúv o výkone správy.
Za rok 2013 BD SNV dosiahlo výsledok hospodárenia vo výške 38 833,26 € pred zdanením.
Disponibilný zisk po zdanení je vo výške 29 261,44 €. Jeho rozdelenie do príslušných fondov schváli Zhromaždenie delegátov BD SNV.

Finančná situácia BD SNV
	V účtovnej  evidencii majetok BD SNV vo finančnom vyjadrení predstavuje hodnotu 23 410 879 €  v členení:
- 	dlhodobý  majetok			  7 579 812 €
- 	zásoby					     104 575 €
-	finančný majetok			  5 751 101 €
- 	pohľadávky				  9 971 829 €
- 	ostatné  aktíva				         3 562 €
           (časovo rozlíšené náklady patriace do budúceho účtovného obdobia)

Pohľadávky  sú pravidelne sledované a sú členené nasledovne:
•	Celková výška pohľadávok	9 971 829 €
z toho:	dlhodobé    	8 498 394 €
	krátkodobé	1 473 435 €

Dlhodobé pohľadávky:
•	pohľadávky voči spoločníkom a členom vo výške   	8 498 394 €
	(pohľadávky vo výške úverov  po vykonaní technického zhodnotenia 
	bytových domov)
Krátkodobé pohľadávky:
•	pohľadávky za technické zhodnotenie bytových domov vlastníkov 	1 431 487 €
	(náklady na zatepľovanie a obnovu bytových domov počas 
	realizácie výstavby)
•	pohľadávky za prenájom priestorov BD SNV a spoločných priestorov
	bytových domov	       6 894 €
•	pohľadávky  za služby spojené s výkonom správy a  užívaním bytu 	-80 726 €  
•	pohľadávky za neuhradené faktúry vo výške	    26 133 € 
•	poskytnuté preddavky vo výške 	       39 464 €
•	daňové pohľadávky 	         30 943 €
•	ostatné pohľadávky 	               19 240 €

Krátkodobé pohľadávky po lehote splatnosti:                                                           300 716 €
•	od 31 do 60 dní                                                                                                35 970 €
•	od 61 do 90 dní                                                                                                40 092 €
•	od 91 do 180 dní                                                                                              51 183 €
•	od 181 do 360 dní                                                                                            57 883 €
•	nad 361 dní                                                                                                    115 588 €

Uvedené pohľadávky po lehote splatnosti sú v prevažnej miere na účte nájomného a to vo výške 274 371 €, ďalej sú to pohľadávky za súkromné opravy, prenájom nebytových priestorov a ostatné pohľadávky. 
                                                                                                        
Pohľadávky sú vymáhané právnym úsekom. Ak dlžník nereaguje na predsúdne výzvy, resp. nedodržiava dohodnutý splátkový kalendár, BD SNV vymáha pohľadávku prostredníctvom súdu a následne cestou súdneho exekútora.
P - BD SNV môže podľa čl. 15 Stanov BD SNV rozhodnúť o vylúčení člena z členstva v bytovom družstve. 

Krytie majetku je zabezpečené vlastnými zdrojmi (základné imanie, kapitálové fondy, fondy tvorené zo zisku a rezervy), cudzími zdrojmi (bankové úvery na družstevnú bytovú výstavbu a  na obnovu bytových domov).

Zamestnanci a sociálna starostlivosť

V priebehu roka 2013 na BD SNV pracovalo v priemere 64,04 zamestnancov vo fyzických osobách,  z toho na správe družstva 34,32 a na ÚS 29,72 zamestnancov. Počet zamestnancov sa v porovnaní s predchádzajúcim  rokom zvýšil v priemere o 0,46 zamestnancov.
Priemerná mesačná mzda za r. 2013 dosiahla výšku 783,28 €.
Sociálna starostlivosť bola poskytovaná prostredníctvom Sociálneho fondu vo forme príspevku na stravovanie, dopravu, rekreáciu, šport a kultúru, ako aj formou doplnkového dôchodkového poistenia.

5.	Ročná účtovná závierka

Účtovníctvo BD SNV bolo vedené v súlade so zákonom č. 431/2002 Z. z. o účtovníctve v platnom znení,  v súlade s postupmi účtovania, rámcovou účtovnou osnovou pre podnikateľov  účtujúcich v sústave podvojného účtovníctva a v súlade s internými predpismi BD SNV.

Ročnú účtovnú závierku prerokovalo P-BD SNV a prekontrolovala Kontrolná komisia BD SNV a bola overená audítorom. V zmysle čl. 68 Stanov BD SNV ju schváli Zhromaždenie delegátov BD SNV.

Výkaz ziskov a strát k 31.12.2013
	V EUR
r. 2013
	V EUR
r. 2012	
Tržby za predaj vlastných výrobkov a služieb		1 625 036  	1 456 484	
Aktivácia	                   	                 388	
Spotreba materiálu, energie a ost. neskl. dodávok	404 313	366 341	
Služby 	129 806	113 310	
Osobné náklady	1 027 555	907 911	
Dane a poplatky	16 548	14 043	
Odpisy dlhod. nehmotného majetku a hmotného majetku	28 758	31 891	
Tržby z predaja dlhodobého majetku a materiálu	692 414	747 611	
Zostatková cena predaného dlhodobého majetku a materiálu 	690 847	747 611	
Tvorba a zúčtovanie opravných položiek k pohľadávkam			
Ostatné výnosy z hospodárskej činnosti	30 690	19 379	
Ostatné náklady na hospodársku činnosť	7 154	5 722	
Výsledok hospodárenia z hospodárskej činnosti	43 159	37 033	
Výnosy z dlhodobého finančného majetku			
Predané cenné papiere			
Výnosové úroky	1 742	2 421	
Nákladové úroky	2		
Kurzové zisky			
Kurzové straty			
Ostatné  výnosy z finančnej činnosti	5 119	4 397	
Ostatné náklady na finančnú činnosť	16 692	17 421	
Výsledok hospodárenia  z finančnej činnosti	-  9 833	- 10 603	
Daň z príjmov z bežnej činnosti	8 305	15 228	
Výsledok hospodárenia z bežnej činnosti po zdanení	25 021 	11 202 	
Mimoriadne výnosy 	5 507		
Mimoriadne náklady			
Výsledok hospodárenia z mimoriadnej činnosti	5 507		
Daň z príjmov z mimoriadnej činnosti 	1 267		
Výsledok hospodárenia z mimoriadnej činnosti po zdanení	4 240		
Výsledok hosp. za účtovné obdobie pred zdanením	38 833	26 430	
Výsledok hosp. za účtovné obdobie po zdanení	29 261	11 202	

Súvaha k 31.12.2013
Aktíva	V EUR 
r. 2013	V EUR
 r. 2012	
Spolu majetok	23 410 879	23 289 772	
Neobežný majetok	7 579 812	8 077 133	
Dlhodobý nehmotný majetok	10 446		
Dlhodobý hmotný  majetok	7 569 366	8 077 133	
Dlhodobý finančný majetok			
Obežný majetok	15 827 505	15 208 680	
Zásoby	104 575	116 121	
Dlhodobé pohľadávky	8 498 394	7 888 466	
Krátkodobé pohľadávky	1 473 435	1 927 508	
Finančné účty	5 751 101	5 276 585	
Časové rozlíšenie	3 562	3 959	

Pasíva	V EUR
r. 2013	V EUR
r. 2012	
Spolu vlastné imanie a záväzky	23 410 879	23 289 772	
Vlastné imanie	6 990 977	7 397 564	
Základné imanie	38 917	40 856	
Kapitálové fondy	6 929 468	7 337 888	
Fondy zo zisku	66 120	80 407	
Výsledok hospodárenia minulých rokov	- 72 789	- 72 789	
Výsledok hospodárenia za účtovné obdobie	29 261	11 202	
Záväzky	16 405 141	15 892 196	
Rezervy	85 980	36 972	
Dlhodobé záväzky	3 768 797	3 299 013	
Krátkodobé záväzky	2 466 360	2 340 958	
Bankové úvery a výpomoci	10 084 004	10 215 253	
Časové rozlíšenie	14 761	12	

  
  V zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov, BD SNV vedie samostatné analytické účty za každý bytový dom, ktorý spravuje. Finančné prostriedky vlastníkov bytov vedie oddelene od účtu správcu a pre každý bytový dom je zriadený bankový účet služieb a bankový účet fondu prevádzky, údržby a opráv. 

Bytové družstvo na zabezpečenie a zvýšenie efektívnosti sa snaží získať výkon správy aj v ďalších bytových domoch. Za posledné obdobie dvoch rokov je vývoj v počte spravovaných bytov priaznivý, v roku 2013 oproti roku 2012 sa počet zvýšil o 8 %.

 Výsledok   hospodárenia   za   rok   2013   oproti   roku  2012  pred  zdanením  je  vyšší  
o 12 403,-€.  BD SNV vzhľadom na aktuálnu finančnú situáciu, po rozbore pohľadávok a záväzkov, nákladov a výnosov za rok 2013 očakáva aj v nasledujúcom účtovnom období priaznivý vývoj výsledku hospodárenia. 

Audit BD SNV

V zmysle zákona č. 431/2002 Z. z. o účtovníctve podlieha účtovná závierka BD SNV povinnému auditu. Za r. 2013 audítorské overenie bolo vykonané audítorskou spoločnosťou EKONAUDIT  SERVICES, s.r.o., Nálepkova 47, Smižany, zodpovedná audítorka Ing. Beáta Korchňáková. Podľa audítorskej správy účtovná závierka poskytuje pravdivý a objektívny pohľad na finančnú situáciu BD SNV k 31.12.2013, na výsledky jeho hospodárenia a peňažné toky  za rok končiaci k danému dátumu v súlade so zákonom o účtovníctve.

6.	Návrh na rozdelenie výsledku hospodárenia za r. 2013

	V zmysle čl. 68 Stanov BD SNV Zhromaždenie delegátov BD SNV rozhoduje o tom, ako sa naloží so ziskom. Návrh na rozdelenie zisku bol prerokovaný s Predstavenstvom BD SNV a Kontrolnou komisiou BD SNV.

Návrh na rozdelenie zisku:

1. Do štatutárneho fondu	               5 261,44 €	
2. Do rezervného fondu	               2 000,00 €	
3. Do sociálneho fondu	               5 000,00 €	
4. Do fondu hmotnej stimulácie	             17 000,00 €	
S p o l u  :	             29 261,44 €	

V Spišskej Novej Vsi, dňa 26.5.2014

________________________________                       _______________________________
 
       Ing. Vladimír Filinský                                                              Anna Kostelniková
            riaditeľ BD SNV                                                            predsedníčka P - BD SNV